CELEX: 62008CN0128
Language: sk
Date: 2008-03-28 00:00:00
Title: Vec C-128/08: Návrh na začatie prejudiciálneho konania, ktorý podal Tribunal de première instance de Liège (Belgicko) 28. marca 2008 – Jacques Damseaux/Belgické kráľovstvo

7.6.2008   
            
            
               SK
            
            
               Úradný vestník Európskej únie
            
            
               C 142/17
            
         Návrh na začatie prejudiciálneho konania, ktorý podal Tribunal de première instance de Liège (Belgicko) 28. marca 2008 – Jacques Damseaux/Belgické kráľovstvo
   (Vec C-128/08)
   (2008/C 142/26)
   Jazyk konania: francúzština
   Vnútroštátny súd, ktorý podal návrh na začatie prejudiciálneho konania
   Tribunal de première instance de Liège
   Účastníci konania pred vnútroštátnym súdom
   
      Žalobca: Jacques Damseaux
   
      Žalovaný: Belgické kráľovstvo
   Prejudiciálne otázky
   
               1.
            
            
               Má sa článok 56 Zmluvy ES vykladať tak, že zakazuje obmedzenie vyplývajúce z Francúzsko-belgickej dohody o zamedzení dvojitého zdanenia a stanovení pravidiel vzájomnej administratívnej a právnej pomoci v oblasti daní z príjmov, ktoré ponecháva čiastočné dvojité zdanenie dividend z akcií spoločností usadených vo Francúzsku a ktoré robí daňové zaťaženie týchto dividend vyšším, ako je samotná belgická zrážková daň uplatňovaná na dividendy vyplácané belgickou spoločnosťou akcionárovi belgickému rezidentovi?
            
         
               2.
            
            
               Má sa článok 293 Zmluvy ES vykladať tak, že v dôsledku neho sa opomenutie Belgicka opätovne prerokovať s Francúzskom nový spôsob zamedzenia dvojitého zdanenia dividend z akcií spoločností usadených vo Francúzsku považuje za protiprávne?